Miután kiléptünk a Bandából,
felrakták Piper videóját a gyerekeinkről.
És az kemény volt.
ELSZÚRTAM… (BOCSÁNAT)
A videóban Piper, Lev, Elliana és Emily szerepelt.
Piper ágya előtt ültek,
és Piper végigment az összes gyereken,
és azon, miért mentek el.
Mindenki, aki kilép a Bandából,
arra panaszkodik, hogy elviselhetetlen a környezet.
Nem az. Nagyon jó barátok vagyunk,
és jól szórakozunk együtt.
Nem hagyom, hogy azt mondják, mérgező a légkör.
Látszott, hogy Piper…
Piper kényelmetlenül érzi magát. Nagyon művi volt.
Ezt nem én mondom. Nincsenek felnőttek. Senki sem irányítja Pipert.
Láttam, hogy forgatják ezeket a videókat,
ezért tudom, hogy ezt alaposan betanulta.
A videóban emellett kikövette a gyerekeinket.
A Banda oldalán vagyok, és ki fogom követni őket.
Az első Claire.
Ti is tudjátok, hogy az unokatestvérem, és nagyon jól éreztük magunkat együtt.
A gyerekeink végignézték ezt,
végignézték, mit tesznek dühből.
És a kommentek…
HÍRNEVET SZERZETT PIPERREL, AZTÁN LELÉPETT
A gyűlölködő kommentek szörnyűek voltak.
„GYŰLÖLLEK” „MIÉRT DOBNÁD PIPERT?”
Csak 13 éves voltam,
és a világ minden pontjáról áradt rám a gyűlölet.
A BANDA VOLT TAGJA
Sebezhető voltam, és mindent magamra vettem.
NEM DUGULSZ EL A BUZI ANYÁDRÓL?
A gyerekeket megtámadták.
Szerintem ez gyűlöletkampány.
SAWYER ANYJA
Nem tudom, Tiffany vagy botok műve volt-e,
vagy igazi gyerekek tették, de online támadás áldozatai lettek.
Most arra gondolunk, milyen az átlagos zaklatás a gyerekeknél.
Hát, ez a zaklatás más szintje volt.
Nem száz gyerek csinálta a városban,
hanem az egész világ.
Egyértelműen fájdalmas volt látni, amit mondtak.
A BANDA VOLT TAGJA
Úgy éreztem, elítélnek és kritizálnak.
Dühös voltam, mert betageltek annál, amit „Piper mondott” rólam.
A BANDA VOLT TAGJA
Pedig Tiffany volt.
Hazudsz a rajongóknak,
mert ezt nem a lányod mondja, hanem te.
Tiffany a telefonjáról hazudozott a gyerekeknek Piper fiókjában.
SOPHIE ANYJA
Belépett a csoportokba.
Gyűlöletkampányokat indított a Bandából kilépők ellen,
rajongói fiókokat hozott létre.
Tudjuk, hogy Tiffany rajongói fiókokat nyitott a távozók becsmérlésére.
Teljesen kikészítette a fiamat.
Szeretném, ha abbahagyná.
Hagyd békén a gyerekemet! Hagyd békén a gyerekeket!
Koncentrálj a sajátodra! A mieinket hagyd békén!
A DECOY PRODUKCIÓJA
ROSSZ TÁRSASÁG: KI ÁLL A GYEREKINFLUENSZEREK MÖGÖTT?
RENDEZTE JENNA ROSHER ÉS KIEF DAVIDSON
Miután kiléptünk a Bandából,
a gyerekek közösségimédia-fiókjai, főleg a YouTube,
a földbe álltak, teljesen eltűntek a nézők.
E-mailt írtam a YouTube-nak,
kérdeztem a Fiverren, optimalizálni próbáltam.
Megpróbáltam rájönni, mi történt Sawyer csatornájával.
Mikor zuhant be a feliratkozók száma?
Sawyer február 15-én lépett ki…
SAWYER APJA
…és két napon belül
elkezdtek eltűnni a feliratkozók. Napi több száz.
Igen. Ez nagyon szokatlan bezuhanás.
VOLT MENEDZSER, YOUTUBE
Nem számítanék ilyen erős zuhanásra,
kivéve, ha aktív kampány folyik,
vagyis egy influenszer, akire hallgat a közönség,
azt mondja, mindenki iratkozzon le.
Sokszor láttuk ilyet.
De az esetünkben két napon belül zuhant be.
A közönség nem is tudott Sawyer távozásáról.
Utána már kérték a leiratkozást, de…
A rajongók még nem tudtak Sawyer távozásáról.
Igen. Csak Hunter és Tiffany tudta.
Úgy éreztük, ezt ők teszik a csatornákkal.
Amikor Claire feliratkozószáma elkezdett zuhanni, azt gondoltam, jaj, kezdődik.
Több telefonhívásunk is volt a többi szülővel.
Itt vannak Claire számai. A többi gyerek számai.
Ugyanazt láttuk mindegyik gyereknél.
Néhány anya hónapokig kutatott, hogy rájöjjünk,
hogyan állítsuk meg Tiffanyt.
WALKER ANYJA
Rá akartunk jönni, mit csinál a csatornáinkkal, és visszafordítani.
Megosztottuk az információkat, együtt próbáltunk rájönni.
Sokféle szervezettel beszéltünk,
és végül eljutottunk az ügyvédi irodához, amelyik most képvisel minket.
Tiffany és a barátja/üzlettársa, Hunter,
korábban nyíltan állították, hogy képesek erre…
ÜGYVÉD
…és meg is tették másokkal.
A BANDA VOLT TAGJA
Velem történt meg először,
és most már mindenki tudja, ha kilépsz,
lemegy a nézettséged,
elveszíted a feliratkozókat, a követőket.
Feketelistára kerülsz.
Amint eljöttem,
Hunter belépett, és lekapcsolta az értesítéseket a csatornámon.
Erre kizártuk,
és őrülten próbált újra bejelentkezni,
ki akarta szedni belőlünk a jelszót.
Mindenféle sötét praktika van a háttérben,
a közösségi média kulisszái mögött vagyunk, ahova a néző nem lát be.
A szereplők botneteket vesznek,
mindenhonnan feljelentik a csatornákat, hogy visszaminősítsék őket.
Bejelentkeznek egy csomó fiókkal, és a videó bejelentésére kattintanak.
Tudjuk, hogy ez történt, mert néhány videót
Google-hirdetéssel sem lehet reklámozni, mert a YouTube szerint erőszakosak,
miközben csak a barátaimmal beszélgetek a kanapén.
Később jöttünk rá,
hogy a videókat beágyazták pornó-, szerencsejáték- és más rossz oldalakra,
ami negatív hatással volt a YouTube-csatornám SEO-jára.
Ha a nevedet összekapcsolják egy pornóoldallal,
hatással lesz a találatokra és a feliratkozókra.
Megjelenik a Google kereséseiben,
az pedig örökre negatív hatással lesz az érintett személy nevére.
Az internetet tintával írják, nem ceruzával.
A YouTube-csatornámat szerintem örökre bemocskolták.
Mindent, amiért dolgoztam.
Sziasztok! Sawyer vagyok,
és pár napja indítottam el a YouTube-csatornámat.
Mindent, ami fontos nekem, amin szívesen dolgoztam,
tönkretették azok, akikről azt hittem, hogy segíteni akarnak nekem.
Olyanok, akikben megbíztam.
Polgári pert indítottunk
Tiffany és Hunter Hill ellen.
Pipert nem pereltük be. Nincsenek követeléseink vele szemben.
Az együttes követelésünk több tízmillió dollár
a 11 gyerek számára a perben.
2022-ben benyújtották a keresetet,
és számos sötét húzásról van szó benne,
sok rossz dolgot teregetnek ki, amelyek a színfalak mögött történtek.
MS. SMITH ÉS MR. HILL ÖSSZEESKÜDÖTT…
Amikor az ügyre kerültem, elolvastam az eredeti panaszt.
A jelek szerint a szülőket akkor leginkább a hatás aggasztotta…
ÜGYVÉD
…amit a gyerekek karrierjére gyakorolt,
illetve ami a gyerekek YouTube-fiókjával történt.
- Oké, mehet? - Igen.
Eztán kérdéseket tettünk fel a gyerekeknek.
Kiderült, hogy az, amit a szülők mondtak el arról,
hogy mi folyik itt, csak a jéghegy csúcsa volt.
Van 11 gyerekünk, akik mind ugyanarról számoltak be,
és megdöbbentő, amit tettek velük.
2024. MÁRCIUS
A panasz benyújtása után
lezajlott a feltárási eljárás.
Tudom, hogy sokakkal ma találkozunk először.
Úgy tudom, önök is egyre újabb dolgokat tudnak meg arról,
amit a gyerekek átéltek, és amiről eddig nem tudtak.
A jelek szerint az elején sokak számára a csatlakozás oka
a YouTube-csatornákat érintő beavatkozás volt.
Aztán az ügy kezdete után, mikor találkoztak Matt-tel és a cégünkkel,
kiderültek az ügy egyéb aspektusai is,
az érzelmi bántalmazás, a verbális bántalmazás,
a szexuális bántalmazás.
Amikor először hallottam Claire-től és Reese-től, hogy mi történt velük,
megvolt az első csoportos találkozás az ügyvédekkel.
Az ügyvédek kérdezősködni kezdtek.
Sophie mondott valamit,
és Claire azt mondta: „Engem is.”
Aztán Reese azt mondta: „Engem is.”
Aztán Hayden elmondta, mit tett vele Tiffany.
Erre Sawyer is elmondta.
Elkezdték kiadni magukból a dolgokat.
A szexualitást érintő sztorikra nem voltunk felkészülve.
Ez már nagyon sötét terület volt,
és még rosszabbul éreztem magam, amiért hagytam, hogy maradjon.
Nem igazán emlékszem, hogy került elő a téma,
de emlékszem, hogy Tiffany megkérdezte:
„Corinne, szoptál már le valakit?”
Én meg megkérdeztem, mi az?
Amikor kicsi voltam, nem tudtam, mi az.
Összezavarodtam.
Kuncogott és nevetett,
én meg Hunterre néztem, és Hunter is nevetett.
Aztán Tiffany azt mondta: „Csinálhatod Hunterrel.
Megmutatom Hunterrel.”
És aztán rettenetesen nevettek.
Erre Piper azt mondta: „Anya, hagyd abba!”
Piper leállította.
Tizenegy voltam.
Sajnálom a kislánykori énemet.
Úgy érzem, nagyon könnyen kihasználhattak volna abban a helyzetben,
és ez nagyon ijesztő.
Tiffany akkor vett célba, amikor kiszolgáltatottak voltunk,
amikor egyedül voltunk.
Volt egy Lenny nevű karaktere.
Lenny!
Lenny Tiffany és Piper macskája volt, de már meghalt.
Tiffany néha Lenny hangján beszélt,
és gyakorlatilag így adta ki magából
a mocskos vagy szexuális gondolatait, és a szerepjátszással „megúszhatta”.
Lenny karaktere nem jelenik meg Piper videóiban, semmi ilyesmi.
Lenny csak a kamerán kívül jelent meg, csak nekünk.
Reggel általában Tiffany ébresztett, és legtöbbször Lennyt játszotta.
Egyszer, amikor bejött, bemászott az ágyba,
és aztán kettőnkön…
Piperhez és hozzám jött oda, négykézláb állt, leszorított minket,
és azt mondta, hogy hegyi kecske.
Aztán elkezdett vonyítani.
Aztán a nyálával csinálta azt, amikor az ember hagyja kicsorogni,
aztán visszaszívja. Rajtam csinálta.
Nem tudtam megmozdulni. Nem tudtam megvédeni magam.
Nem emlékszem, hogy sikerült,
de valahogy kihúztam a kezem,
és felrántottam a takarót, pont amikor jött a nyál.
Aztán felkeltünk, és úgy tettünk, mintha ez normális lenne.
Amikor a gyerekek elkezdték elmesélni, hogy mit csinált velük,
és milyen hatással volt rájuk,
mindegyik anyuka sírni kezdett.
Sok dolog került elő, és azt gondoltuk, hogy történhetett meg?
Főleg Reese…
annyira kicsi volt.
Kisbaba. Kilencéves volt.
Nem emlékszem, hogy kezdődött. A szobájába vittem be valamit.
„Tessék, Tiffany.” Az ágyára tettem.
Ahogy elindultam kifelé, Lenny hangján szólalt meg,
azt mondta: „Várj, Reese, ne menj!”
Azt gondoltam, eltűnök innen. „Nem akarok itt maradni. Ki akarok menni.”
És akkor megragadott.
A derekamat, a lábamat, a torkomat, nem tudom,
nem emlékszem, de megragadott.
Akkor berohantam a fürdőbe, és bezárkóztam.
Ott ültem, és azt mondta,
Tiffany azt mondta Lenny hangján: „Lehúztam a nadrágomat.
Kijössz megnézni?”
Azt mondtam, nem.
Féltem, hogy tényleg lehúzta,
nem akartam sokkolódni, ezért eltakartam a szemem.
Halkan kinyitottam a zárat, kitártam az ajtót,
és tapogatózva indultam kifelé.
Amikor már tudtam, hol vagyok,
kinyitottam a szemem, és elindultam kifelé.
Akkor megragadott, és az ágyra húzott.
Elkezdett… Lefogott,
megfogta a kezem és megérintette az arcomat,
a mellkasomat, mindent.
Mindenhol ott volt a keze.
Kiszabadítottam magam, kinyitottam az ajtót,
kirohantam, és bezárkóztam a lakókocsiba.
Egész nap ott maradtam, másnapig.
Másnap sem jöttem elő.
Mire Reese befejezte,
mind zokogtunk. Az összes szülő zokogott.
Rosszul lettem. Most nem akarok hányni.
Már attól hányingerem van, hogy beszélünk erről.
Hasonló dolgokat élt át Claire és Soph is.
Tiffany szexuálisan zaklatott
engem, Claire-t és Reese-t. Sokszor.
Egyszer aludtam.
És felébredtem.
És arra ébredtem, hogy rajtam van.
Mindenhol tapogatott. Azt mondta, ez Lenny farka.
Végül elengedett és kiment,
de emlékszem, hogy nagyon féltem.
Elkezdtem zárni az ajtómat,
de a zár kívülről is nyitható volt egy pénzérmével, el lehetett fordítani.
Bezártam az ajtót,
de kinyitotta, és bejött.
Ez a dolog máig hatással van rám, mert…
Nem tudom, elmondjam-e, de úgy alszom, hogy kés van az ágyam mellett,
mert ennyire félek, hogy valaki betör
vagy bejön a szobámba.
Ennél sokkal több is történt,
de nem akarok a kamera előtt beszélni róla,
mert tényleg túl sok.
Akkor hallottam először erről, akkor mesélték először ezeket.
Nehéz végighallgatni.
Elvesztették az ártatlanságukat.
Úgy éreztem, nem védtem meg.
Nekem ez traumatikus volt. Szegény gyerekek.
Az anyukájukként meg kellett volna védenünk őket, de nem tettük.
Nem tudtuk. Nem tudtunk róla.
Anya nem tudott semmit a szexuális dolgokról,
amikkel Tiffany nálam próbálkozott.
Annyira szégyelltem az egészet, hogy nem mondtam el anyának.
Bárcsak hamarabb szóltam volna!
Egyikünk sem mondta el. Claire és Reese sem beszélt róla.
Senki sem mondott semmit.
Néha elgondolkodtam azon, hogy szólok anyáéknak,
de amikor Tiffany ezeket csinálta velem és Reese-szel,
láttuk, hogy Piperrel is ezt csinálja.
Piper szerint ez teljesen normális,
szóval azt gondoltuk, ha veled ezt csinálja,
oké, hogy velünk is ezt teszi.
Nem vettem észre, hogy baj van, és magamban igazoltam,
hogy ez családi dolog, szóval nincs gond.
Azt hiszem, főleg azt használta ki, hogy családtag, a nagynéném.
És Lenny volt. Nem Tiffany csinálta, hanem Lenny.
Tiffany anyaként és menedzserként viszi
a közösségi média egyik legnagyobb, kiskorúakat szerepeltető fiókját,
és többször kritizálták a megkérdőjelezhető tartalmak miatt.
Sarah Adams vagyok.
A közösségi médiában a mom.uncharted néven szerepelek.
A témám a gyerekinfluenszerek kizsákmányolása, és a szülők,
akik szerintem kizsákmányolják a gyerekeiket.
2021 végén szereztem tudomást Piper Rockelle-ről,
és akkor indult el a per.
Akkor kezdtem kicsit jobban odafigyelni arra,
hogy mi történik.
Sokan tudnak a Tiffany Smith elleni perről.
Tiffany ellen indította a Banda 11 korábbi tagja, akik Piperrel dolgoztak,
és számos vád merült fel.
A mai videó Piper Rockelle-ről
és a teljesen őrült perről szól.
147 oldal teljes elmebaj.
A gyerekek fizikai, érzelmi, szóbeli és szexuális bántalmazással vádolják,
és pénzügyi kizsákmányolással.
Néhány vád elképesztő.
Pár hónappal a kereset benyújtása előtt Pink ezt tweetelte:
„Hány Piperhez hasonló gyereket használhatnak még ki a szüleik?”
Mikor mondjuk végre azt,
nem helyes, hogy egy 13 éves bikiniben pózol, miközben az anyja fotózza?
Piper anyját, Tiffanyt, felháborító dolgokkal vádolják.
Orális szexre biztatott tiniket,
kurvásabban kellett öltözniük, fogdosta őket.
Elrabolták az ártatlanságunkat.
Sok dologról nem is tudtunk.
Nem engedtek be minket.
NE MONDD MÁR, HOGY TI NEM AKARTATOK PÉNZT KERESNI A GYEREKEKEN…
Ha szülőként ilyen helyre engeded a gyereked, te is hibás vagy.
Nem érdekel, tudtad-e. Te hoztad ilyen helyzetbe a gyereket.
Nem bírom!
Elég korán észrevettük a figyelmeztető jeleket a Bandával kapcsolatban.
Szerintem a szülők nem törődnek ezekkel a jelekkel,
szőnyeg alá söprik őket, elbagatellizálják.
Így végül bűnrészesekké válnak a gyermekeik kizsákmányolásában.
Ha a dokumentumfilmeteket nézném, azt mondanám, idióták!
Tudom, mit mondanék.
„Minek maradtatok ott?” Tudom, mit mondanék.
Teljesen biztos.
Nem érteném, miért hagyja bárki ilyen helyen a gyerekét.
Csakhogy ez bonyolult kérdés.
Ott a manipuláció a gyerekek szintjén.
A manipuláció a szülők szintjén.
Minden mozdulatunkat figyelte.
Nem barátkozhattunk másokkal.
Nem beszélhettünk senkivel, aki kilépett.
Mire rájössz, hogy nincs rendben,
már félsz kilépni vagy bármit mondani.
Olyan, mint egy szekta. Nem lehet kilépni.
Ha tag lettél,
tudod, mi jár akár csak azért, ha valamiben ellenkezel.
A gyerek lenullázódik. Jön a gyűlöletcunami.
Mindenféle szörnyűség történik.
Nem akarsz rosszat a gyerekednek,
a gyerek pedig elhallgat dolgokat.
Sawyer nem akarta elmondani.
Nem akarta, hogy felhúzzam magam,
és tegyek valamit, mert tudta, mivel jár Tiffany felbosszantása.
A lényeg az, hogy a szülők nem tudták, mi történik.
Talán hibáztathatjuk őket ezért,
amiért nem tudták, mi történik a gyerekeikkel,
de ez nem mentség az alperesek gyerekek ellen elkövetett tetteire.
Ez az ügy nem a szülőkről szól.
Miután a per nyilvánosságra került, sokan támadtak,
mert azt mondták, hazudok,
vagy hogy hiba volt elköltözni a családomtól.
Minden érintettnek rendesen kijutott a gyűlöletből.
Azt hiszem, nagyon sokan, ahelyett, hogy meghallgattak volna,
automatikusan azt gondolták, kamuzunk.
SZÖRNYŰ VAGY, SAWYER
Egyértelműen szívás volt. Nem kérdés.
Nehezen küzdöttem meg vele, nemcsak a gyűlölködés miatt,
hanem egyszerűen mert
azon tűnődtem, mi fog történni. Mit fognak gondolni rólam.
EZEK CSAK PÉNZT AKARNAK!
A közösségi média szerint hazudunk,
csak pénzt akarunk.
Őszintén szólva Corrine-t egyáltalán nem érdekli a pénz.
Régóta hallgatott.
Annyit mond: „Nem hazudok.
Ez történt velem, és el akarom mondani, hogy ez megtörténhet.”
Úgy érzem, készen állok szembenézni vele,
és megmutatni neki, hogy erősebbek vagyunk, mint gondolná.
Figyelmeztetjük az embereket,
hogy ne kelljen ugyanezen átmenniük.
Igen. Szerintem sok ember helyett szólalunk meg,
főleg ebben az iparágban,
mert azt, ami a kulisszák mögött történik,
soha nem látja senki.
A Tiffany elleni visszaélési vádak,
amelyek közt megjelenik a bántalmazás és az illegális gyerekmunka,
nem csak Piper Rockelle és Tiffany ügyére jellemzők.
Ezek gyakori visszaélések,
amelyek széles körben elterjedtek az iparágban.
Egy szigorú nevelési stílusáról ismert népszerű YouTube-os anyukát
gyermekbántalmazással gyanúsítanak.
Vadnyugati állapotok uralkodnak.
Az influenszerek biztonságát nem garantálja semmilyen szabályozás.
A GYEREKEKET NEM VÉDI TÖRVÉNY
A szórakoztatóipar szabályozás nélküli határvidékéről beszélünk.
Ezért van ez a per, ami valójában…
A polgári pernek az utolsó védelmi vonalnak kell lennie.
Ha egy gyerekkel így bánnak,
nem kellene arra kényszerülnie, hogy ügyvédet fogadjon
csak hogy érvényesíthesse a jogait.
Mr. Hill, felemelné a jobb kezét?
Esküszik, hogy az igazat, és csakis az igazat mondja?
HUNTER HILL TANÚVALLOMÁSA 2023. NOVEMBER
Igen.
Hunter nagyon érdekes figura volt,
mert mindig úgy tekintettem rá, mint aki védett engem,
aki Tiffany áldozata, és aki nem tudja, mi a jó és mi a rossz.
Vagyis régen együttéreztem Hunterrel.
Felmerült Tiffany részéről valaha verbális erőszak önnel szemben?
Nem.
Soha?
Nem. Mármint együtt vagyunk, vitatkozni szoktunk.
Hunter a felszínen rendes srácnak tűnik.
Úgy tűnik, annyit szeretne, hogy a gyerekek sikeresek legyenek,
de szerintem egyszerűen csak gyenge, és Tiffany irányítja.
Tiffanyval dolgozni csodás.
Talán a legjobb főnök, partner, edző, csapattárs,
akivel valaha dolgoztam. Valaha.
Szerintem huszonévesen ki kell tudnod állni önmagadért
és a 12 évesekért, akik elvileg a „legjobb barátaid”.
Kezdjük! Három, kettő, egy, felvétel.
Hunter egyértelműen Tiffany segédje.
Tiff, hogy mondják el?
Nyilván a YouTube kedvéért
azt akarta, hogy kiszolgáltatottak legyünk, és felvehesse ezt.
Ki akart használni minket.
Úgyhogy már egyáltalán nem kedvelem.
Ijesztően fura alaknak tartom, aki 12 évesekkel lógott.
LESIFOTÓSOK VONJÁK FELELŐSSÉGRE HUNTERT ÉS TIFFANYT, 2022
Mi a helyzet, Hunter? Csak a munkánkat végezzük.
A perről forgatunk anyagot.
Értem. Tudjátok, hogy nem vehettek fel kiskorúakat?
- Ez közterület. - Kiskorúak filmezéséhez engedély kell.
- Nem. - De, igen.
PIPER ANYJA
Tizenegy kiskorú szerint szexuálisan bántalmaztad őket.
Emlékszem, amikor nyilvánosságra került a per,
nem csak minket értek támadások.
Tiffany is sok kritikát kapott.
És emlékszem, hogy Piper kirakott egy videót, amivel megmentette az anyját.
Ha anya nem segített volna és segítene megvalósítani az álmaimat,
nem lennék itt veletek. Minden nap megköszönöm neki,
és elmondom, milyen hálás vagyok, mert nagyon erős.
Nem tudom, én kibírnám-e, amin keresztülment,
és amin ma is keresztülmegy.
Pipert és Tiffanyt 2021-ben ismertem meg.
Az egyik barátom vitt el oda, mert macskákat adtak örökbe,
és imádom a cicákat.
Onnantól kezdve talán havi egyszer találkoztunk.
Volt olyan hónap, hogy háromszor.
TikTokoztunk.
Lazítottunk náluk, beszélgettünk.
Amikor megismertem Pipert, boldog volt a barátai közt.
Jó hangulatú hely volt.
A végén pedig depressziósnak tűnt.
Tudom, hogy elkezdett nem enni,
és folyton egyedül akart lenni.
Piper anyját, Tiffany Smitht ma ezek a volt tagok vádolják.
A kereset benyújtása után
Tiffany azt mondta Pipernek, hogy gonoszok,
a pénzét akarják, tönkre akarja tenni a jó hírét,
és sosem kedvelték igazán.
Szerintem ezt Piper is elhitte.
Piper most mindenkinek ezt mondja, ha a perről kérdezik.
Bármit is mondott Tiffany, belevésődött Piper agyába,
és tökéletesen azonosul vele. Erre van beprogramozva.
Úgy érzem, az én hibám,
mert ha nem barátkozom velük, akik aztán így elárultak,
most nem történne ez a családommal.
Miután 2022 elején beadtuk a keresetünket,
a YouTube módosította Piper fiókjának bevételgenerálását.
Posztolhatott, de ekkortól nem fizettek neki.
Vagyis a YouTube-tól származó bevétele havi 500-600 000 dollárról nullára esett.
A YouTube szerint megsértette a tartalomra vonatkozó irányelveket
és a szolgáltatási feltételeket.
A tartalomgyártók felelősséggel tartoznak…
VEZÉRIGAZGATÓ, YOUTUBE
…és ha platformon kívüli viselkedésük károsíthatja
a tartalomgyártói ökoszisztémát,
felfüggeszthetők a bevételszerzési programból.
Ez a felfüggesztés súlyos büntetés.
A YouTube csak az igazán vitatott tartalomkészítőknél élt vele.
A platformokkal az a fő gond,
hogy csak akkor cselekszenek, ha a média foglalkozik valamivel.
A VÁDAK UTÁN A YOUTUBE FELFÜGGESZTI A MONETIZÁCIÓT
A kereset benyújtása után elindult az összeomlás.
Nagy szerződéseket mondtak vissza, a márkák visszaléptek.
Senki sem akar olyan tartalomgyártóval dolgozni, aki körül hatalmas a botrány.
A per miatt diverzifikálniuk kellett.
Más bevételi forrásokat keresett,
és most nyilván Tiffanyra gondolok. Más forrásokat keresett
a gyereke pénzre váltására.
Más platformokra vonult vissza, például a SnapChatre.
A Snapchat más, mint a többi közösségimédia-alkalmazás,
mert nincsenek hozzászólások.
Így posztolhatnak, beszedik a pénzt, és nem keltenek feltűnést.
Azt is tudom, hogy Piper fent van egy másik weboldalon, a BrandArmyn.
A BrandArmyt gyakran hasonlítják az OnlyFanshez,
de tilos a meztelenség.
A BrandArmyn a tartalomgyártók alsó életkori határa 13 év,
viszont a tartalomra előfizetés korhatára 18 év.
Vagyis a BrandArmy engedi,
hogy felnőttek fizessenek elő kiskorúak kizárólagos tartalmaira.
Nem tudom, mivel indokolja ezt egy weboldal,
azt sem tudom, mennyire legális.
Ez a nagy baj a digitális világgal manapság,
és őszintén szólva hányingerem van tőle.
POSZT MEGNYITÁSA 65 DOLLÁR
Sok fiatal influenszer ismerte fel,
hogy az extra tartalmak eladásának van piaca.
A Meta saját vizsgálatot végzett, és megállapították, hogy sok felhasználó,
aki hajlandó fizetni a gyerekekről szóló extrákért,
a platforminterakciói alapján valószínűleg szexuálisan érdeklődik a gyerekek iránt.
A ragadozók sokféle módon használhatják ki a gyerekeket.
Vannak példák az internetes zaklató követésre.
Ugyanez a való világban is előfordul.
Sokféle ijesztő dolog történik.
Nem is tudom, melyik a károsabb.
Az, hogy névtelen felnőttek követik ezeket a gyerekeket,
vagy hogy gyerekek ilyen fiatalon tudják, mi történik,
de továbbra is provokatívan viselkednek,
mert tudják, hogy a provokatív viselkedés
több lájkot, több kommentet és ezzel több bevételt hoz.
Gyerekeket látni ezeken a platformokon, ahol nincs semmi keresnivalójuk,
kizsákmányolni őket, olyan fotókat mutogatni,
amelyeket gyerekekről nem szabadna, végtelenül helytelen,
és a lehetőségnek sem szabadna léteznie,
mert még nem elég érettek a döntés meghozatalához.
Le kell törölnöm a csóknyomokat,
szóval töröljük le őket!
Fáj a szívem Piperért, ha ilyen videókban látom,
és ki tudja, egyáltalán ő dönt-e róla.
Az a Piper, akit ismertem,
egyáltalán nem akart ilyesmiket csinálni.
Aggódom egy kicsit
ezeket a tartalmakat látva. Például Piper fürdőruhában.
Úgy érzem, bárcsak tudnám, mi történik.
Észrevettem, hogy Piper mindig aggódik a pénz miatt.
Aggódott, hogy fizetniük kell a jelzálogot,
és 20 000 dollárba kerül a 70 macskájuk macskaeledele.
Egyértelmű volt, hogy Piper feladata eltartani az egész háztartást.
Úgy tűnt, elkezdett provokatívabb táncokat csinálni,
kihívó ruhákat viselni, és idősebbnek mutatta magát,
nem úgy tűnt, hogy 15-16 éves, pedig akkor annyi volt.
Sokszor volt olyan, hogy lement a rendes fotózás,
aztán átöltözött egy bizonyos márka ruháiba a BrandArmyra készülő képekhez.
Egyszer azt mondta neki…
„Piper, kapcsolj át BrandArmy-módba!”
Piper erre behajolt, kitolta a fenekét
és elkezdte simogatni magát
nagyon szexuális, zavarba ejtő módon.
Hol húzza meg a határt Tiffany?
Olyan platformon szerepelteti a gyerekét,
ahol bikiniben sétálgat és táncol előfizetőknek?
Nincs megállás.
Máig nem álltak le.
Szinte érthetetlen, hogy Tiffany a mai napig folytatja.
Főleg azért érthetetlen, mert nem sokkal a per után
megkeresett minket az FBI.
SZÖVETSÉGI NYOMOZÓIRODA
A lányainkkal akartak beszélni.
A perben érintett összes gyereket kikérdezte az FBI.
Megkapták az aktáinkat. Rögzítettek minden történetet.
Los Angeles több körzetében is születtek rendőrségi jelentések,
de nem igazán kapunk válaszokat.
Az FBI-ügynöktől azt az információt kaptam,
hogy nem próbálkoznak vádemeléssel,
ha nincs egyértelmű bizonyíték, és nem biztosak a győzelemben.
Szóval nem tudom.
Ez az utolsó információm az FBI-ügynöktől és a nyomozótól.
A kormányzatnak nincs szándékában
semmilyen módon szabályozni az iparágat.
Ma is viccnek tartják az egészet.
A törvényhozók gyakran 70-80 évesek.
Nem veszik komolyan ezt a világot.
Kinevetik. Kigúnyolják.
Mr. Zuckerberg, ön meggyőzött több mint kétmilliárd embert,
hogy mondjanak le minden személyes adatukról
azért cserébe, hogy megnézhessék,
mi volt a szombat esti vacsora a középiskolai barátaiknál.
Nagyjából ez az üzleti modellje, igaz?
Én nem így jellemezném.
Tőlük szabályozást várni olyan,
mint egy csimpánztól várni a Rubik-kocka kirakását.
Őszintén szólva, annak nagyobb az esélye.
Amíg nem vesszük komolyan az iparágat,
amíg nem dolgozóként kezeljük az influenszereket,
a gyerekek szívni fognak.
Üdv újra a csatornámon!
A mai videónk egy újabb átverés lesz!
A nevem Chris McCarty,
a Quit Clicking Kids alapítója és igazgatója vagyok.
A gyerekinfluenszerek védelméért dolgozom,
a cél jogszabályok meghozása,
hogy jobban védhessük a gyerekeket az interneten.
A projektet a középiskola utolsó évében indítottam el.
Néhány sajtóhír miatt kezdtem azon gondolkodni,
mi történik a gyerekinfluenszerek körül.
A probléma rendkívül összetett.
Az egyik legnagyobb tévhit nem munkaként tekinteni erre,
főleg a gyerekeknél.
Sok influenszer számára egyáltalán nem hobbi.
Munkáról van szó,
és bizonyos esetekben ez az elsődleges vagy az egyetlen bevétele a családoknak.
Ez pedig túl nagy terhet helyezhet a gyerekekre, hogy tartalmat gyártsanak.
Gyerekként hatalmas nyomást jelenthet a tudat, hogy te tartod el a családot.
És a helyzet nagyon eldurvulhat,
ha ennyi pénzről van szó, és a hírnév is belekeveredik.
Durva helyzetek alakulhatnak ki.
El sem tudom képzelni, milyen érzés egy gyereknek,
hogy gyakorlatilag ő a család fejőstehene.
Ami pedig Pipert illeti,
tőle jött a család bevétele
már sok éve.
Mondhatjuk azt, Tiffany mondhatja azt, hogy az anyja és a menedzsere egyben,
és joga van a részesedéshez,
de ez nem cáfolja a tényt,
hogy a részesedés alapja a lánya kizsákmányolása.
- Nem vagy feszült a fellépés miatt? - Egyáltalán nem. Próbálok…
Számos államban léteznek Coogan-törvények,
amelyek a gyerekszínészeket védik.
A szülőknek letétbe kell helyezniük a gyerek keresetének egy részét.
A munkám egyik célja elérni,
hogy a gyerekinfluenszerek is megkapják ezt a védelmet.
A törvények az USA-ban jelenleg kezdik utolérni a fejleményeket.
Illinois az első állam az országban,
ahol a családjukkal videókban szereplő gyerekek
kompenzációt kapnak a munkáért.
Kaliforniában jelenleg az illinois-ihoz hasonló törvény van életben.
A kormányzó ma két törvényt írt alá,
amelyek megakadályozzák a gyerekinfluenszerek kihasználását,
az egykori gyereksztár, Demi Lovato jelenlétében.
Reményt ad, hogy egy olyan állam, mint Kalifornia,
ahol viszonylag sok gyerekinfluenszer működik,
megteszi az első lépéseket a változás felé.
Remélem, ezzel elindulunk az úton,
hogy ne csak az anyagi elismerés legyen meg,
de kötelező legyen tanárt alkalmazni, korlátozzák a munkaidőt,
és biztosítsák, hogy a családok kövessék a bevált gyakorlatokat,
és megvédjék a gyerekeiket.
KALIFORNIA TÖRVÉNYT HOZ A GYEREKINFLUENSZEREK
PÉNZÜGYI BIZTONSÁGÁNAK VÉDELMÉRE
Kezdetnek jó.
Ér valamit? Nem sokat.
A kizsákmányolás folytatódhat, csak fizetni kell érte. Kösz.
Bárcsak szabályozható lenne a közösségi média gyerekeket érintő része!
Nem tudom, hogy lehetne megoldani.
És szeretnék tévedni,
de nem tudom, hogy lehet szabályozni,
vagy ellenőrt küldeni az emberek kertjébe vagy nappalijába,
miközben anya és apa fotózza a gyereket.
Egyszerűen lehetetlennek tartom.
Nagyon sokáig hagytuk ellenőrizetlenül nőni a platformokat.
A szellemet akarjuk visszadugni a palackba.
Viszont van, amit megtehetünk. Fel kell világosítani az embereket,
meg kell változtatni a kultúrát, a gyereknevelés normáit.
Hogy kié a felelősség, őszintén?
A szülők nem engedhetik, hogy a gyerekek olyan helyzetbe kerüljenek,
amely kihasználja őket vagy árt nekik.
Ami pedig a gyerekek magánéletének bemutatását illeti,
bármilyen közönségnek,
azt a kérdést kellene feltenni,
rendben van, hogy a gyerekem sebezhető pillanatait vadidegenek nézik meg?
Ajánlom a gyerekeimnek vagy az unokáimnak?
Valószínűleg nem.
Ha viszont az a kérdés… Megoldható-e, hogy olyan folyamatot dolgozzunk ki,
amely sokkal biztonságosabb? Egyértelműen.
Az alapvető problémát a platformok üzleti modellje
és a kapitalista ösztönzők jelentik.
Tiffany és Hunter bevétele
havi több százezer dollár volt,
és ez óriási ösztönzés arra, hogy ilyesmiket tegyenek a gyerekekkel.
Oké, Sawyer, kezet a csípőjére!
- Ez fura. - Piper, fordulj!
Oké, és csókolóztok, szóval…
Remélem, a közvélemény megérti,
hogy nem fogyaszthat ilyen tartalmakat anélkül,
hogy tisztában lenne a kárral, amit azoknak okoz,
akiket kihasználnak a tartalmak létrehozásakor.
A fiókok számára a motivációt és a hajtóerőt
azok adják, aki feliratkoznak, akik követik őket,
aki megvásárolják a fiókokban megjelenő szponzorált termékeket.
Szóval a lényeg a figyelem máshova irányítása a fiókokról,
mert ez elveszi a szülők motivációját arra, hogy a gyerekeiket
tartalomgyártásra használják.
Remélem, hogy a jövőben senki sem fog ilyesmit nézni.
Lájkolj, iratkozz fel, és kapcsold be az értesítéseket!
Dühös vagyok a YouTube-ra és a közösségi médiára.
És a lelkesedésem
egyértelműen eltűnt.
A mentális egészségem miatt szakítottam a YouTube-bal.
Tényleg megalázó volt,
és nehéz megőrizni a motivációt,
amikor negatív kommenteket kapsz.
CSAK ANNYI, HOGY GYŰLÖLLEK, AMIÉRT ÍGY OTTHAGYTAD PIPERT
2024. JÚNIUS
Ajánlatot kaptunk a megegyezésre a perben.
Elmondtam a részleteket Claire-nek.
Nem volt igazán elégedett vele,
de ennek az az oka, hogy tanúskodni akart,
és el akarta mondani a bíróságon a bírónak és az esküdtszéknek,
mi történt vele.
Úgy érzi, Tiffany megússza a dolgokat,
és muszáj egyetértenem vele.
Azt mondtuk, a cél a figyelemfelhívás.
El akartuk mondani, mi történt, és mi törtéhet.
Sikerült felhívni a figyelmet,
az emberek megtudják, mi történt velünk.
Ez volt a célunk.
A pernek talán vége,
de a tapasztalataink megosztásának nem,
és remélem, meg tudjuk akadályozni,
hogy más gyerekek is átéljék azt, amit a mieink.
Minden lehetőséget elvettek tőlem, hogy részt vegyek a fiam életében.
Tiffanynak viszont még mindig megvan a lánya.
Tiffanyt vádolták visszaélésekkel,
mégis megvan a lánya, miközben engem megfosztottak a fiamtól.
Egy per sok szempontból az igazság temetője.
Tiffany továbbra is szabadon készíthet tartalmakat.
Új gyerekeket vont be, új Bandával dolgozik.
Mindig talál valakit.
Mindig akad új jelentkező.
Nem állt le. Tovább folytatódik.
Azt hinnénk, egy per leállítja, de nem.
Ez nem csak erről a 11 gyerekről szól. Nagyon sokan vannak még.
Nagyon sokan.
És ha nem történik semmi,
nem is ők lesznek az utolsók.
Az ügynek van egy áldozata,
akit senki sem képvisel itt,
és talán nem is tudja, hogy áldozat.
Piper.
Nagyon igaz.
- Pipernek nincs hangja. - Igen.
Nincs itt.
Erősen korlátozták abban, hogy mit tehet és kivel beszélhet.
Az első áldozat Piper.
A szépségversenyek időszakától, amikor Corinne elkezdett videózni vele…
Csak egy kislány volt.
Corinne! Jíhá, csajszi!
Piper!
Jíhá, csajszi!
Ez az!
Szerintem a korábbi videóiban, amikor kisebb volt,
még volt egy kis fény.
Szerintem izgalmas és szórakoztató volt.
Az elmúlt év videói viszont
nem izgalmasak.
Nem szórakoztatóak.
Nem tűnik boldognak.
És ez aggasztó.
Próbálok nem nevetni, oké?
Folytasd!
„Megmutatjuk a játékmódot.” Ennyi a kurva szöveged.
Képzeljük el azt az életet, amiben bármit csinálunk,
több tízezer ember kommentálhatja és kritizálhatja.
Sosincs szabadságod arra, hogy kipróbálj dolgokat és hibázz.
Azt viszont mindenki elfelejti,
hogy ez egy igazi gyerek valódi érzelmekkel,
akit teljesen tönkretesz a közönség rosszindulatú figyelme.
Az ember aggódni kezd a gyerek jólétéért,
aggódik amiatt, hogy nem lesz képes kitapogatni, ki is ő a világban.
Rajta! Dobj egy csókot a kamerának!
Remélem, hogy Piper rá fog tudni jönni, miben van, és ki tud szállni.
Most nem is érti.
- Tudom. - Szerinte ez normális.
Ez olyan szomorú.
Az anyja folyton manipulálja,
és ha most néz minket…
Hé, ez nem normális!
Igen. Menekülj el valahova, ahol nincs ott Hunter,
nincs ott Tiffany.
Úgy érzem, amikor kiléptünk, azt akartuk, hogy Piper is szálljon ki,
de azért kellett megtennünk,
hogy megmentsük önmagunkat.
Még ha nem is akartuk, mert senkit sem akartunk hátrahagyni.
Nagyon nehéz volt otthagyni Pipert,
mert nem akartam, hogy úgy érezze, elhagyom.
Próbálok nem sírni.
Oké.
Nagyon nehéz volt,
főleg mert egykorú velem, családtag,
szoros volt a kapcsolatunk és barátok voltunk.
Nagyon nehéz volt otthagyni.
És még mindig rossz érzés, szóval…
Tudnia kell, hogy nem az ő hibája.
Nem akarom, hogy önmagát okolja bármiért,
és még mindig szeretem és fontos nekem.
Gyerünk! Indul.
Három, kettő, egy.
Mind mellette állunk, és segítenénk neki.
Sokkal jobbat érdemelne ennél.
Piper nagyon aranyos lány,
és megérdemli, hogy jó helyen legyen, ahol a barátai veszik körül.
TIFFANY SMITH, HUNTER HILL ÉS PIPER ROCKELLE
AZ ÜGYVÉDEIK ÚTJÁN ELUTASÍTOTTÁK AZ INTERJÚT.
TIFFANY SMITH TAGADTA A VOLT TAGOK ÉS SZÜLEIK ÁLLÍTÁSAIT.
SMITH ÉS HUNTER HILL UGYANCSAK TAGADTA
A 2022-ES PERBEN FELHOZOTT ÁLLÍTÁSOKAT.
HIVATALOSAN SENKI ELLEN SEM EMELTEK VÁDAT.
A PER 2024-BEN 1,85 MILLIÓ DOLLÁROS
MEGEGYEZÉSSEL ÉRT VÉGET, AMELY 11 FELPERES KÖZT OSZLOTT MEG.
HA ÖNT VAGY ISMERŐSÉT SZEXUÁLIS BÁNTALMAZÁS ÉRTE,
ITT TALÁL INFORMÁCIÓKAT: WWW.WANNATALKABOUTIT.COM
A feliratot fordította: Vass András